钦定古今图书集成/理学汇编/文学典/第258卷 > 刘勰文心雕龙 > 《和权载之离合诗》张荐
## 钦定古今图书集成/理学汇编/文学典/第258卷 > 刘勰文心雕龙 > 《和权载之离合诗》张荐

移居既同里，多幸陪君子。弘雅重当朝，弓旌早见招。
植根琼林圃，直夜金闺步。劝深《子玉铭》，力竞《相如赋》。
间阔向春闱，日复想光仪。格言信难继，木石强为词。

《韩诗外传》：客有见周公者，应之于门曰：“何以道旦也？”
客曰：“在外即言外，在内即言内，入乎？将毋？”周公曰：“请
入。”客曰：“立即言义，坐即言仁，坐乎？将毋？”周公曰：“请坐。”
客曰：“疾言则翕翕，徐言则不闻，言乎？将毋”周公唯唯
旦也。逾明日兴师而诛管、蔡。故客善以不言之说，周
公善听不言之说。若周公可谓能听微言矣。故君子
之告人也，微其救人之急也。《诗》曰：“岂敢惮行，畏不能
趋。”

《左传宣十二年》冬，楚子伐萧，宋华椒以蔡人救萧。萧
人囚熊相宜僚及公子丙。王曰：“勿杀，吾退。”萧人杀之。
王怒，遂围萧。萧溃。申公巫臣曰：“师人多寒。”王巡三军，
拊而勉之。三军之士，皆如挟纩。遂傅于萧。还无社，与
司马卯言，号申叔展。叔展曰：“有麦麹乎？”曰：“无。”“有山鞠
穷乎？”曰：“无。”“河鱼腹疾奈何？”曰：“目于眢井而拯之。若为”
茅绖，哭井则已。明日萧溃，申叔视其井，则茅绖存焉，
号而出之。

哀十三年，吴申叔仪乞粮于公孙有山氏，曰：“佩玉蕊兮，余无所系之，旨酒一盛兮，余与褐之。”父睨之，对曰：
“粱则无矣，麤则有之。”若登首山以呼曰：“庚癸乎则诺。”
《国语》：范文子莫退于朝。武子曰：“‘何莫也’？对曰：‘有秦客
廋辞于朝，大夫莫之能对也，吾知三焉’。武子怒曰：‘大
夫非不能也，让父兄也。尔童子何知而三掩人于朝？
吾不在晋，国亡无日矣’。”击之以杖，折委笄。〈注〉廋，隐也。
诸侯伐秦，及泾莫济。晋叔向见叔孙穆子曰：“诸侯谓
秦不共而讨之，及泾而止，于秦何益？”穆子曰：“豹之业
及《匏有苦叶》矣，不知其它。”叔向退，召舟虞与司马，曰：
“夫苦匏不材于人，共济而已。鲁叔孙赋《匏有苦叶》，必
将涉矣。具舟除隧，不共有法。”是行也，鲁人以莒人先
济，诸侯从之。

《晏子杂上篇》：公游于纪，得金，乃发视之，中有丹书，曰：
“食鱼无反，勿乘驽马。”公曰：“善哉！知苦言！食鱼无反，则
恶其鱢也；勿乘驽马，恶其取道不远也。”晏子对曰：“不
然，食鱼无反，毋尽民力乎？勿乘驽马，则无置不肖于
侧乎？”公曰：“纪有书，何以亡也？”晏子对曰：“有以亡也。婴
闻之，君子有道，悬之闾，纪有此言，注之，其不亡何待”
乎。

《韩子难》三篇。人有设桓公隐者曰：“一难二难三难何
也？”桓公不能射，以告管仲。管仲对曰：“一难也，近优而
远士，二难也，去其国而数之海，三难也，君老而晚置
太子。”桓公曰：“善。”不择日而庙礼太子。

或曰：“管仲之射，隐不得也。”士之用不在近远，而俳优
侏儒固人主之所与燕也。则近优而远士，而以为治，
非其难者也。夫处势而不能用其有，而徒不去国，是
以一人之力禁一国，以一人之力禁一国者，少能胜
之明，能照远奸而见隐微。必行之令，虽远于海内，必
无变。然则去国之海而不劫杀，非其难者也。楚成王
置商臣以为太子，又欲置公子职，商臣作难，遂弑成
王。公子宰，周太子也，公子根有宠，遂以东州反，分而
为两国，此皆非晚置太子之患也。夫分势不二，庶孽
卑，宠无藉，虽处老髦，晚置太子可也。然则晚置太子，
庶孽不乱，又非其难也。物之所谓难者，必借人成势，
而勿使侵害己，可谓一难也。贵妾不使二后，二难也；
爱孽不使危正，适专听一臣，而不敢偶君，此则可谓
三难也。

难四篇卫灵公之时，弥子瑖有宠于卫国，侏儒有见
公者曰：“臣之梦浅矣。”公曰：“奚梦梦见灶者，为见公也。”
公怒曰：“吾闻人主者梦见日，奚为见寡人而梦见灶
乎？”侏儒曰：“夫日兼照天下，一物不能当也，人君兼照
一国，一人不能壅也。故将见人主而梦日也。夫灶一
人炀焉，则后人无从见矣，或者一人炀君邪，则臣虽
梦灶，不亦可乎？”公曰：“善！”遂去雍鉏，退弥子瑕，而用司
空狗。

《吴越春秋》：夫差既杀子胥，连年不孰，民多怨恨。吴王
复伐齐，为阑沟于商鲁之间，北属蕲，西属济，欲与鲁
晋合攻于黄池之上。恐群臣复谏，乃令国中曰：“寡人
伐齐，有敢谏者死。”太子友知子胥忠而不用，太宰嚭
佞而专政，欲切言之，恐罹尤也，乃以讽谏激于王。清
旦，怀丸持弹，从后园而来，衣袷履濡。王怪而问之曰：
“子何为袷衣濡履，体如斯也？”太子友曰：“适游后园，闻
秋蜩之声，往而观之。夫秋蜩登高树，饮清露，随风为
挠，长吟悲鸣，自以为安。不知螳螂超枝缘条，曳腰耸
距而稷其形。夫螳螂翕心而进，志在有利，不知黄雀
盈绿林，徘徊枝阴。”“微，进欲啄螳螂。夫黄雀但知
伺螳螂之有味，不知臣挟弹危掷，蹭蹬飞丸而集其
背。今臣但虚心志在黄雀，不知空埳其旁，暗忽埳中
陷于深井，臣故袷体濡履，几为大王取笑。”王曰：“天下
之愚，莫过于斯。但贪前利，不睹后患。”太子曰：“天下之
愚，复有甚者。鲁因周公之末，有孔子之教，守仁抱德，
无欲于邻国，而齐举兵伐之，不爱民命，惟有所获。夫
齐徒举伐鲁，不知吴悉境内之士，尽府库之财，暴师
千里而攻之。夫吴徒知逾境征伐非吾之国，不知越
王将选死士，出三江之口，入五湖之中，屠我吴国，灭
我吴宫，天下之危，莫过于斯也！”吴王不听太子之谏，
遂北伐齐。

《列子说符篇》：白公问孔子曰：“人可与微言乎？”孔子不
应。白公问曰：“若以石投水，何如？”孔子曰：“吴之善没者
能取之。”曰：“若以水投水，何如？”孔子曰：“淄、渑之合，易牙
尝而知之。”白公曰：“人固不可与微言乎？”孔子曰：“何为
不可？唯知言之谓者乎！夫知言之谓者，不以言言也。
争鱼者濡，逐兽者趋，非乐之也。故至言去言，至为无
为。夫浅知之所争者末矣。”白公不得已，遂死于浴室。
《史记楚世家》：“庄王即位，三年不出号令，日夜为乐，令
国中曰：‘有敢谏者死无赦’。伍举入谏，庄王左抱郑姬，
右抱越女，坐钟鼓之间。伍举曰：‘愿有进’。隐曰：‘有鸟在
于阜，三年不蜚不鸣，是何鸟也’？庄王曰：‘三年不蜚，蜚
将冲天；三年不鸣，鸣将惊人。举退矣，吾知之矣’。”居数
月，淫益甚，大夫苏从乃入谏。王曰：“若不闻令乎？”对曰：
“杀身以明君臣之愿也。”于是乃罢淫乐听政，所诛者数百人，所进者数百人，任伍举、苏从以政。国人大说。
《田敬仲世家》。驺忌子见三月而受相印，淳于髡见之
曰：“善说哉！髡有愚志，愿陈诸前。”驺忌子曰：“谨受教。”淳
于髡曰：“得全全昌，失全全亡。”驺忌子曰：“谨受令，请谨
毋离前。”淳于髡曰：“狶膏棘轴，所以为滑也，然而不能
运方穿。”驺忌子曰：“谨受令，请谨事左右。”淳于髡曰：“弓
胶昔干，所以为合也，然而不能傅合疏罅。”驺忌子曰：
“谨受令，请谨自附于万民。”淳于髡曰：“𤜶裘虽弊，不可
补以黄狗之皮。”驺忌子曰：“谨受令，请谨择君子，毋杂
小人”其间。淳于髡曰：“大车不较，不能载其常任；琴瑟
不较，不能成其五音。”驺忌子曰：“谨受令，请谨修法律
而督奸吏。”淳于髡说毕，趋出，至门而面其仆曰：“是人
者，吾语之微言五，其应我，若响之应声，是人必封不
久矣。”居期年，封以下邳，号曰成侯。

《新序杂事篇》：“昔者邹忌以鼓琴见齐宣王，宣王善之。
邹忌曰：‘夫琴所以象政也’。”遂为王言琴之象政状，及
霸王之事。宣王不悦，与语三日，遂拜以为相。齐有稷
下先生，喜议政事。邹忌既为齐相，稷下先生淳于髡
之属七十二人皆轻忌，以谓设以辞，邹忌不能及，乃
相与俱往见邹忌。淳于髡之徒礼倨，邹忌之礼卑，淳
于髡等曰：“𤜶白之裘，补之以弊羊皮，何如？”邹忌曰：“敬
诺，请，不敢杂贤以不肖。”淳于髡曰：“方内而员釭，如何？”
邹忌曰：“敬诺。请谨门内，不敢留宾客。”淳于髡等曰：“三
人共牧一羊，羊不得食，人亦不得息，何如？”邹忌曰：“敬
诺。减吏省员，使无扰民也。”淳于髡等三称，邹忌三知
之，如应响。淳于髡等辞屈而去。邹忌之礼倨，淳于髡
等之礼卑。故所以尚干将、莫邪者，贵其立断也；所以
贵骐骥者，为其立至也。必且历日旷久乎？丝牦犹能
挈石，驽马亦能致远，是以聪明捷敏，人之美材也。子
贡曰：“回也闻一以知十。”美敏捷也。

靖郭君欲城薛，而客多以谏。君告谒者，无为客通事。
于是有一齐人曰：“臣愿一言过一言，臣请烹。”谒者赞
客，客曰：“海大鱼。”因反走。靖郭君曰：“请少进。”客曰：“否，臣
不敢以死戏。”靖郭君曰：“嘻！寡人毋得已，试复道之。”客
曰：“君独不闻海大鱼乎？网弗能止，缴弗能牵，砀而失
水，陆居则蝼蚁得意焉。且夫齐亦君之水也。君已有
齐，奚以薛为？君若无齐，城薛犹且无益也。”靖郭君大
悦，罢民弗城薛也。

《刺奢篇》：魏文侯见箕季，其墙坏而不筑。文侯曰：“何为
不筑？”对曰：“不时。”其墙枉而不端。问曰：“何不端？”曰：“固然。”
从者食其园之桃，箕季禁之。少焉日晏，进粝餐之食，
瓜瓠之羹。文侯出，其仆曰：“君亦无得于箕季矣，曩者
进食，臣窃窥之。粝餐之食，瓜瓠之羹。”文侯曰：“吾何无
得于季也？吾一见季而得四焉。其墙坏不筑，云待时
者，教我无夺农时也。墙枉而不端”，对曰：“固然者，是教
我无侵封疆也。从者食园桃，箕季禁之，岂爱桃哉？是
教我下无侵上也。食我以粝餐者，季岂不能具五味
哉？教我无多敛于百姓，以省饮食之养也。”

《说苑敬慎篇》常摐有疾，老子往问焉，曰：“先生疾甚矣，
无遗教可以语诸弟子者乎？”常摐曰：“子虽不问，吾将
语子。”“常摐曰：‘过故乡而下车，子知之乎’？”老子曰：“过故
乡而下车，非谓其不忘故耶？”常摐曰：“嘻，是已。”常摐曰：
“过乔木而趋，子知之乎？”老子曰：“过乔木而趋，非谓敬
老耶？”常摐曰：“嘻，是已。”张其口而示老子，曰：“吾舌存乎？”
《老子》曰：“然。”“吾齿存乎？”老子曰：“亡。”《常摐》曰：“子知之乎？”老
子曰：“夫舌之存也，岂非以其柔耶？齿之亡也，岂非以
其刚耶？”常摐曰：“嘻！是已，天下之事已尽矣，无以复语
子哉。”

《政理篇》：“复槁之君朝齐，桓公问治民焉。复槁之君不
对，而”口，操衿抑心。《桓公》曰：“与民共甘苦饥寒乎？夫
以我为圣人也，故不用言而谕。”因礼之千金

《正谏篇》：晋平公好乐，多其赋敛，下治城郭，曰：“敢有谏
者死。”国人忧之。有咎犯者，见门大夫曰：“臣闻主君好
乐，故以乐见。”大夫入言曰：“晋人咎犯也，欲以乐见。”平
公曰：“内之。止坐殿上，则出钟磬竽瑟。”坐有顷，平公曰：
“客子为乐。”咎犯对曰：“臣不能为乐，臣善隐。”平公召隐
士十二人，咎犯曰：“隐臣窃愿昧死御。”平公曰：“诺。”咎犯
申其左臂而诎五指。平公问于隐官曰：“占之为何？”隐
官皆曰：“不知。”平公曰：“归之。”咎犯则申其一指曰：“是一
也；便游赭尽而峻城阙，二也；柱梁衣绣，士民无褐，三
也；侏儒有馀酒而死士渴，四也；民有饥色而马有粟
秩，五也；近臣不敢谏，远臣不敢达。”平公曰：“善。”乃屏钟
鼓，除竽瑟，遂与咎犯参治国。

《汉书东方朔传》：朔待诏金马门，稍得亲近。上尝使诸
数家射覆，置守宫盂下，射之皆不能中。朔自赞曰：“‘臣
尝受《易》，请射之’。乃别蓍布卦而对曰：‘臣以为龙，又无
角，谓之为蛇，又有足，跂跂脉脉，善缘壁，是非守宫即
蜥蜴’。”上曰：“善。”赐帛十匹。复使射他物，连中辄赐帛。时
有幸倡郭舍人，滑稽不穷，常侍左右曰：“‘朔狂幸，中耳，
非至数也。臣愿令朔复射。朔中之，臣榜百，朔不能中，
臣赐帛’。乃覆树上寄生，令朔射之。朔曰：‘是窭数也’。”舍人曰：“果知朔不能中也。”朔曰：“生肉为脍，干肉为脯，著
树为寄生，盆下为窭数。”上令倡监榜舍人，舍人不胜
痛呼，謈朔笑之曰：“咄！口无毛声，謷謷凥益高。”舍人恚
曰：“朔擅诋欺天子，从官当弃市。”上问朔何故诋之，对
曰：“臣非敢诋之，迺与为隐耳。”上曰：“《隐》云何？”朔曰：“夫口
无毛者，狗窦也；声謷謷者，乌哺𪃟也；凥益高者，鹤俛
啄也。”舍人不服，因曰：“臣愿复问朔隐语，不知亦当榜。”
即妄为《谐语》曰：“令壶龃老，柏涂伊优，亚狋吽牙。何谓
也？”朔曰：“令者，命也，壶者，所以盛也，龃者，齿不正也。老
者，人所敬也，柏者，鬼”之廷也。涂者，渐洳径也。《伊优亚》
者，辞未定也。《狋吽牙》者，两犬争也。舍人所问，朔应声
辄对，变诈锋出，莫能穷者，左右大惊。

《九州春秋》：夏侯渊为黄忠所杀，操临汉中，至阳平，欲
攻刘元德而不得进，欲守又难为功，乃出令曰：“鸡肋！”
官属不知所谓，杨修便自严装。人惊问修何以知之，
修曰：“夫鸡肋，弃之可惜，食之无所得，以比汉中，知公
欲还也。”俄操回师，时人伏其几决。

《世说》：魏武尝过曹娥碑下，杨修从碑背上见题作“黄
绢幼妇，外孙齑臼”八字，魏武谓修：“解否？”修曰：“解。”“黄绢，
色丝也，于字为绝；幼妇，少女也，于字为妙；‘外孙，女子
也，于字为好；‘齑臼’，受辛也，于字为辞。所谓绝妙好辞
也’。”

《魏书咸阳王禧传》：“世宗既览政，禧意不安。而其国斋
帅刘小苟每称左右言，欲诛禧。禧闻而叹曰：‘我不负
心天家岂应如此’！由是常怀忧惧。加以赵修专宠，王
公罕得进见，禧遂与其妃兄兼给事黄门侍郎李伯
尚谋反。时世宗幸小平津，禧在城西小宅，初欲勒兵
直入金墉，众怀沮异，禧心因缓，自旦达晡，计不能决”，
遂约不泄而散。武兴王杨集始出，便驰告，而禧意不
疑，乃与臣妾向洪池别墅，遣小苟奉启，云“检行田牧。”
小苟至邙岭，已逢军人，怪小苟赤衣，将欲杀害。小苟
困迫，言欲告反，乃缓之。禧是夜宿于洪池，大风暴雨，
拔树折木，禧不知事露。其夜，或说禧曰：“殿下集众图
事，见意而停，恐必泄漏。今夕何宜自宽，恐危祸将至。”
禧曰：“有此躯命，应知自惜，岂待人言！”又说曰：“殿下儿
妇已渡河，两头不相知，今俯眉自安，不其危乎？”禧曰：
“初遣去日，令如行人渡河，听我动静。我久已遣人追
之，计今应还。”而尹仵期与禧长子通，已入河内郡，列
兵仗，放囚徒，而将士所在追禧。禧自洪池东南走，僮
仆不过数人，左右从禧者，唯兼防阁尹龙虎。禧忧迫
不知所为，谓龙虎曰：“吾愦愦不能堪，试作一谜，当思
解之，以释毒闷。”龙虎欻忆旧谜云：“眠则俱眠，起则俱
起，贪如犲狼，赃不入己。”都不有心于规刺也。禧亦不
以为讽己，因解之曰：“此是眼也，而龙虎谓之是箸。”
《伽蓝记》：王肃与高祖殿会，食羊肉酪粥甚多。高祖怪
之，谓肃曰：“即中国之味也。羊肉何如？鱼羹何如？茗饮
酪浆何如？”肃对曰：“羊者是陆产之最，鱼者是水族之
长，所好不同，并各称珍。以味言之，是有优劣。羊比齐
鲁大邦，鱼比邾莒小国，唯茗不中，与酪作奴。”高祖大
笑，因举酒曰：“三三横，两两纵，谁能辨之？”赐金锺。御史
中丞李彪曰：“沽酒老妪瓮注𤬪，屠儿割肉与”称同，尚
书右丞甄琛曰：“吴人浮水自云，工妓儿掷绳在虚空。”
彭城王勰曰：“臣始解此是习字。”高祖即以金锺赐彪，
朝廷服彪聪明有知，甄琛和之亦速。

《唐书许钦明传》：“钦明以军功擢左玉钤卫将军、安西
大都护、盐山郡公，出为凉州都督。尝轻骑按部，会突
厥默啜兵奄至，被执。贼与皆至灵州，使说之降。钦明
至城下，呼曰：‘我乏食，有美酱乎？有粱米乎？并乞墨一
枝’。”时贼营四面阻水，惟一路得入，钦明欲选将柬兵，
乘夜袭贼也，而城中无寤其廋者，遂见害。

《大唐新语》：则天朝，诸蕃客上封事，多获官赏，有为右
台御史者。则天尝问张元一曰：“近日在外，有何可笑
事？”元一对曰：“朱前宜著绿，绿仁杰著朱。阎知微骑马，
马吉甫骑驴，将名作姓；李千里将姓作名。吴杨吾左
台胡御史”，右台御史胡元礼也。蕃人为御史者，寻授
别敕。

《玉泉子》：太保令狐相绹出镇淮海日，友使班蒙与从
事俱游大明寺之西廊，睹前壁所题云：“一人堂堂，二
曜同光。泉深尺一，点去冰傍。二人相连，不欠一边。三
梁四柱，烈火而然。除却双勾。”两日，诸寮佐幕顾，驻足
久之，莫能辨解。独班蒙曰：“一人岂非大字乎？二曜者
日月，非明字乎？尺一者十一寸，非寺字乎？点去冰傍，
水字也。二人相连，天字也。不欠一边，下字也。三梁四
柱而烈火，无字也。两日除双勾，比字也。得非大明寺
水，天下无比乎？”众皆恍然曰：“黄绢之奇智，亦何异哉！”
叹美弥日，询之老僧，曰：“顷年有客独游，题之而去，不
言姓氏。”

乾符末，有客寓止广陵开元寺。《因文会话》云：“顷在京
寄青龙寺日，有客尝访知寺僧，属其匆遽，不暇留连。
翊日至，又遇要地朝客，后至，复来复阻。他日颇有怒
色，题其门而去。‘龛龙东去海，时日隐西斜，敬文今不在。碎石入流沙’，僧皆不能详。有沙弥颇解，众问其由，
曰：‘龛龙去，有‘合’字存焉。时日隐，有‘寺’字存焉。敬文不
在，有‘苟’字存焉。碎石入沙，有‘卒’字存焉。此不逊之言，
辱我曹矣’。”僧大悟，追访，沓无踪矣。客云合寺苟卒沙
弥乃懿，皇朝云皓供奉是也。

《庐陵官下记》：曹著机辩，有客试之，因作谜云：“一物坐
也坐，卧也坐，立也坐，行也坐著”应声曰：“在官地，在私
地。”复作一谜云：“一物坐也卧，立也卧，行也卧，走也卧，
卧也卧。”客不晓，曹曰：“我谜吞得你谜”客大惭。

《谈苑》：宋庠罢参，郑戬罢枢，叶清臣罢计，吴安道罢尹，
盖吕文靖恶其党盛也。时数公多以短封廋词相往
来，如“青骨不识字”，米席子作版之类。青骨谓蒋堂。时
谚谓知制诰为识字，待制为不识字。杨吉作发运，以
饷权要，得户部副使。

《青箱杂记》：陈亚自为亚字谜曰：“若教有口便哑，且要
无心为恶。中间全没肚肠，外面强生棱角。”此虽一时
俳谐之词，然所记兴亦有深意。

《冷斋夜话》：舒王在锺山，有道士求谒，因与棋，辄作数
语曰：“彼亦不敢先，此亦不敢先，惟其不敢先，是以无
所争，惟其无所争，故能入于不死不生。”舒王笑曰：“此
特棋隐语也。”

《枫窗小牍》：荆公柄国时，有人题相国寺壁云：“终岁荒
芜湖浦焦，贫女戴笠落柘条，阿侬去家京洛遥，惊心
寇盗来攻剽。”人皆以为夫出妇忧荒乱也。及荆公罢
相，子瞻召还，诸公饮苏寺中，以此诗问之，苏曰：“于‘贫
女’句可以得其人矣。终岁，十二月也，十二月为‘青’”字，
“荒芜，田有草也，草田为‘苗’”字，“湖浦焦水去也，水旁去”
为“法”字。“女戴笠”为“安”字。“柘落木条”剩石字。“阿侬”是吴
言，合吴言为误字。“去家京洛，为国寇盗，为贼民。”盖言
青苗法安石，误国贼民也。

《琅嬛记》：赵明诚幼时，其父将为择妇。明诚昼寝，梦诵
一书，觉来惟忆三句云：“言与司合，安上已脱，芝芙草
拔。”以告其父，其父为解曰：“‘汝待得能文词妇也。言与
司合”，是“词’字，安上已脱，是‘女’”字。“芝芙草拔”，是“之夫”二
字，非谓汝为词女之夫乎。后李翁以女女之，即易安
也。果有文章。

《贤奕尼》妙寂，姓叶氏，江州寻阳人。嫁大贾任华。父昇
与华之潭州，不复。妙寂忽梦父泣谓曰：“吾与汝夫湖
中遇盗，杀我者车中猴，门东草，杀尔夫者禾中走。”一
日，夫有李公佐者，能辨隐语，谓妙寂曰：“杀汝父者申
兰，杀汝夫者申春耳。猴，申生也。车去两头，故是‘申’字。
‘门东草’非‘兰’字耶？‘禾中走’者，穿田过也，此亦‘申’字，一
日，夫盖春字耳。”妙寂乃易服泛佣江湖之间。闻有申
村，村中有申兰兄弟，默往求佣，年馀无知其非丈夫
者。二盗饮醉，妙寂奔告，有司获之，词伏就法，得其所
丧以归，竟从释教云。

《霏雪录》：元末有人襆被行山迳间，遇恶少，意所负必
楮镪也，击杀之。视襆中特楮衾耳。大悔之，乃书楮衾
曰：“的的的，孰令尔？纸被似钞角。问我何处住，五色云
中住。问我是何姓？杓子少个柄。尔也错，我也错，不如
归去。”“的的的”，愬官不知主名，召商谜者问之，曰：“五色
云，彩烟也。彩烟，新昌山名；杓子少，柄，盂也。”盖于姓也。
密令隶人往踪迹之，久而不得，隶人亦了事者。一日
坐镊肆栉发，见一人对门置饼，鼓其槌作的的之声，
即扬言曰：“某山中劫负纸被者。”官察知贼处，即来捕
视。其人有惧色，次日闭门不卖饼矣。竟捕之果服。
《龙兴慈记》：圣祖战偶失利，夜行宿妓馆，明发语姓名，
题诗于壁曰：“二之十，古之一，左七右七”，横山倒出，得
了一，是为之土之一，皆不能解。后生子，闻《登极录》壁
间诗，携子奏闻，即命工部造府，封子为王。其妇不召
见。诗盖言王吉妇得子为王，系曰钦仰圣睿，非肤浅
所能窥也。又闻母氏云：“起兵时微行御女与记后生
子合年月日认之，多封王，亦名养子，有封侯者噫！众
建亲王，垂万世无疆之”休。

《委巷丛谈》：“杭人元夕多以谜为猜灯，任人商略。”永乐
初，钱塘杨景言以善谜名。

《酉阳杂俎续集》事征释门古今谜字、　《争田书》“贞”字
〈善继〉焉兜知伯叔？〈柯古〉《解梦》羊负鱼。〈梦复〉问入，曰：“下人。”〈善继〉塔
上书《师子》。〈柯古〉

《闻见后录》：钱昭度有食梨诗云：“西南片月充肠冷，二
八飞泉绕齿寒。”予读《乐府解题》，井谜云：“二八三八，飞
泉仰流。”盖二八三八为五八四十也，四十为井字。
《墨客挥犀》：或传得一诗谜云：“佳人佯醉索人扶，露出
胸前白雪肤。走入帐中寻不见，任他风水满江湖。”乃贾岛、李白、罗隐、潘阆四诗人名也。或以为王丞相所
撰。

《容斋四笔》：杜、韩二公作诗，或用歇后语，如“凄其望吕
葛”，“山鸟山花吾友于”，“友于皆挺拔，再接再砺乃僮仆，
诚自刽，为尔惜居诸，谁谓贻厥无基址”之类是已。
《演繁露》：古无谜字，若其意制，即伍举、东方朔谓之为
隐者是也。隐者，藏匿事情，不使暴露也。至《鲍照集》则
有井谜矣。《玉篇》亦收谜字，释云：隐也，即后世之谜也。
鲍之《井谜》曰：“一八五八，飞泉仰流。”飞泉仰流也者，垂
绠取水而上之，故曰仰流也。一八者，井字八角也。五
八者，析井字而四之，则其字为十者四也，四十即五
八也。凡谜皆仿此。

《老学庵笔记》：“蔚蓝”乃隐语天名，非可以义理解也。杜
子美《梓州金华山诗》云：“上有蔚蓝天，垂光抱琼台。”犹
未有害。韩子苍乃云：“水色天光共蔚蓝”，乃直谓天与
水之色俱如蓝耳，恐又因杜诗而失之。

《鸡肋编》著屐之谜，载于前史，鲍照集中亦有之，如“一
士弓张泉非衣金卯刀千里草”之䫫其原出于及正
止戈，而诗人因作字谜。王介甫作《字谜》云：“兄弟四人
两人大，一人立地二人坐，家中更有一两口，便是凶
年也好过。”又作谜云：“常随措大官人，满腹文章儒雅；
有时一面红妆，爱向花前月下。”至于酒席之间，亦专
以文字为戏。尝为令云：“有商人姓任名。”贩金与锦
至关，关吏告之任。任入《金锦禁急》。又云：“亲兄弟日
日昌，堂兄弟火火炎，堂兄弟令令。”又云：“掘地去土，
添水成池，皆无有能酬者。”又为字中一点谜云：“寒则
重重叠叠，热则四散分流，兄弟四人下县三人入州，
在村里只在村里，在市头只在市头。”又为叠字下两
点谜云：“兄弟二人，同姓同名，若要识我，先识家兄，不
识我家兄，知为谁人？”妇字谜云：“左七右七，横山倒出。
甑”谜云：“将军是个五行精，日月燕山”望石城。待得功
成身又退，空将心腹为苍生。

《齐东野语》：古之所谓廋词，即今之隐语，而俗所谓谜。
《玉篇》谜字释云：“‘隐也’。人皆知其始于黄绢幼妇，而不
知自汉伍举、曼倩时已有之矣。至《鲍照集》则有‘井’”字
谜，自此《杂说》所载，间有可喜。今择其佳者，著数篇于
此，以资酒边雅谈云。

《用字谜》云：“一月复一月，两月共半边，上有可耕之田，
下有长流之川；六口共一室，两口不团圆。”又云：“重山
复重山，重山向下悬。明月复明月，明月两相连。”
木玷云：“我本无名，因汝有名；汝有不平，吾与汝平
日。”谜云：“画时圆，写时方，寒时短，热时长。”又云：“东海有
一鱼，无头亦无尾，除去脊梁骨。”便是这个谜。

《染物霞头云》：“身居色界中，不染色界尘。一朝解尘缚，
见姓自分明。”

《持棋》云：“彼亦不敢先，此亦不敢先。惟其不敢先，是以
无所争，是以能入于不死不生。”

《字点》云：“寒则重重叠叠，热则四散分流，四个在县，三
个在州，村里不见在村里，市头不见在市头。”

《印章》云：“方圆大小随人，腹里文章儒雅。有时满面红
妆，常在风前月下。”

《金刚》云。“立不中门。行不履阈。俨然人望而畏之。斯亦
不足畏也矣。”

《蜘蛛》云：“上不在天，下不在田，中心藏之，元之又元。”又
云：“自东自西，自南自北，无思不服。”

《拄杖》云：“用之则行，舍之则藏，惟我与尔。危而不持，颠
而不扶，将焉用彼。”

《木屐》云：“可以托六尺之孤，可以寄百里之命。遇刚则
铿尔有声，遇柔则没齿无怨。”

《蹴踘》云：“瞻之在前，忽焉在后。乐然后笑，人不厌其笑。”
《墨斗》云：“我有一张琴，丝弦长在腹。时时马上弹，弹尽
天下曲。”

《打稻耞》云：“天下有道则见，无道则隐。瞻之在前，忽焉
在后。”

夹注：《书》云：“大底不曾说小底，小底常是说大底。若要
知得大底事，须去仔细问小底。”

《元夕灯球》云：“我有红圆子，治赤白带下。”每服三五九，
临夜茶酒下。

《日历》云：“都来一尺长，上面都是节。两头非常冷，中间
非常热。”

《手指》云：“大者两支，小者三支，十枚共计二十八支。”
《水中石》云：“小时大，大时小，渐渐大，不见了。或以为小
儿囟门。”

《手巾》云“八尺一片四角两面所识是人面不识畜生
面。”

《接果》云。“斫头便斫头。却不教汝死。抛却亲生男。却爱
过房子。”

又有以今人名藏古人名者，云：“人人皆戴子瞻帽。”〈仲长
统〉君实新来转一官。〈司马迁〉《门状》送还王介甫。〈谢安石〉潞
公身上不曾寒。〈温彦博〉

又有以古诗赋《败弓》云：“争帝图王势已倾。”〈无靶〉八千兵散楚歌声。〈无弦〉乌江不是无船渡。〈无弰〉羞向东吴再起兵。
〈无面〉然此近俗矣。若今书会所谓谜者，尤无谓也。
《丹铅总录》：杜子美诗：“侧生野岸及江蒲，不熟丹宫满
玉壶。云壑布衣鲐背死，劳生害马翠眉须。”杜公此诗，
盖纪明皇为贵妃取荔枝事也。其用“侧生”字，盖为廋
文隐语，以避时忌，《春秋》定哀多微辞之意，非如西昆
用僻事也。末二句盖昌黎感二鸟之意，言布衣抱道，
有老死云壑而不征者，乃劳生害马，以给翠眉之须，
何为者耶？其旨可谓隐而彰矣。山谷谓“云壑布衣”，指
后汉临武长唐羌谏止荔枝贡者，此俗所谓厚皮馒
头、夹纸灯笼矣。山谷尚如此，又何以责黄鹤、蔡梦弼
辈乎？

罗隐《咏红梅》诗云：“天赐胭脂一抹腮，盘中风味笛中
哀。虽然未得和羹用，曾与将军止渴来。”此却似军官
宿娼谜也。

《暖姝由笔》：祝枝山学佛语，作义袋谜子曰：“无佛。”〈物〉“不
开口”，开口便成佛。〈盛物〉《盘多罗诘》。〈结〉多罗破多刹。〈撒〉多
佛。〈物〉多难陀。〈驼〉

一个十字，四个“口”字。〈是图字〉一个《口字》，四个《十字》。〈是毕字〉
《委巷丛谈》《辍耕录》言杭州人好为隐语以欺外方，如
物不坚致，曰“憨大”，暗换易物，曰“搠包儿”；麤蠢人曰“杓
子朴实”，曰“艮头。”《白獭髓》。言杭俗浇薄，语年甲则曰“年
末”，语居止则曰“只在前面”，语家口则曰“一差牙齿”，语
仕禄则曰“小差遣”，此皆宋时事耳。乃今三百六十行
各有市语，不相通用，仓猝聆之，竟不知为何等语也。
有曰四平市语者，以一为《忆多娇》，二为《耳边风》，三为
《散秋香》，四为《思乡马》，五为《误佳期》，六为《柳摇金》，七为
《砌花台》，八为《霸陵桥》，九为《救情郎》，十为《舍利子》，小为
《消梨花》，大为“朵朵云”，老为“落梅风。”讳低物为靸，以其
足下物也。复讳靸为“撒金钱”，则又义意全无，徒以惑
乱观听耳。

杭人有以二字反切一字以成声者，如以“秀”为《鲫溜》，
以“团”为《突栾》，以“精”为《鲫令》，以“俏”为《鲫跳》，以“孔”为《窟笼》，
以“盘”为《勃兰》，以“铎”为《突落》，以“窠”为《窟陀》，以“圈”为《窟栾》，
以“蒲”为《鹘卢》。有以双声而包一字，易为隐语以欺人
者，如以“好”为《现萨》，以“丑”为《怀五》，以“骂”为《杂嗽》，以“笑”为
《喜黎》，以“肉”为《直线》，以“鱼”为《河戏》，以“茶”为《汕老》，以“酒”为
“海老”，以“没有”为“埋梦”，以“莫言”为稀调。又有讳本语而
巧为俏语者，如诟人嘲我曰“淄牙”，有谋未成曰“扫兴”
之类是也。

《太平清话》：汉太尉许馘碑，其阴题云：“谈马砺毕，王田
数七。”徐铉读之，以为许碑重立，碑在宜兴。